Okresná prokuratúra Nitra 
Damborského 1, 949 99 Nitra 1

Sp. zn. : 3 Pv 325/13/4403	Nitra, 8.10.2013
EEČ : 2-32-265-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec maloletého XXXXX, nar. XXXXX, bytom u matky XXXXX v Beladiciach - Veľkých Chrášťanoch, hoci má k tomuto vyživovaciu povinnosť priamo zo Zákona o rodine a rozsudkom Okresného súdu v Nitre sp. zn. XXXXX zo dňa 05.10.2009, právoplatným dňa 08.10.2009, bol zaviazaný prispievať na jeho výživu sumou 100,- Eur mesačne a to vždy do 15-teho dňa v mesiaci vopred do rúk matky počnúc právoplatnosťou rozsudku,  od 01.12.2011 si túto povinnosť riadne neplnil a tak ku dňu 19.09.2013 dlhoval na výživnom do rúk matky sumu vo výške 300,- Eur, 

lebo zanikla trestnosť činu.

Odôvodnenie:

Poverený príslušník Obvodného oddelenia PZ XXXXX uznesením sp. zn. XXXXX zo dňa 13.05.2013 podľa § 199 odsek 1 Trestného poriadku začal trestné stíhanie vo veci prečinu zanedbania povinnej výživy podľa § 207 odsek 1 Trestného zákona a následne vyšetrovateľ Okresného riaditeľstva PZ Odbor kriminálnej polície Nitra  uznesením sp. zn. XXXXX zo dňa 07.08.2013 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1, odsek 3 písmeno b) Trestného zákona na skutkovom základe opísanom vo výroku tohto uznesenia a po vykonaní skráteného vyšetrovania predložil vyšetrovací spis prokurátorovi spolu s návrhom na podanie obžaloby.
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že obvinený XXXXX riadne neprispieval na výživu maloletého XXXXX od 01.12.2011 a ku dňu 19.09.2013 dlhoval do rúk jeho matky sumu vo výške 300,- Eur.
Z výpovede svedkyne - poškodenej XXXXX č.l. 9-13 sp. zo dňa 16.05.2013 ďalej vyplýva, že dieťa netrpí stavom núdze.
Z fotokópie poštového poukazu podacie číslo XXXXX podaného na pošte Nitra 3 dňa 23.09.2013 dodatočne doloženého vyšetrovateľom PZ vyplýva, že obvinený XXXXX poslal poškodenej XXXXX sumu 300,- Eur.
Vzhľadom na to, že trestný čin nemal trvalo nepriaznivé následky a obvinený XXXXX vyživovaciu povinnosť za obdobie od 01.12.2011 do 30.09.2013 dodatočne splnil v plnej výške, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka